วันก่อนตรวจตั้งครรไม่ขึ้น2ขีด พอวันนี้ไปเอกซเร กลับมาตรวจใหม่ ขึ้น2ขีด แบบนี้อันตรายกับเดกในท้องไหมคะ กังวลกลัวเสียลูกไปมากค่ะ
สวัสดีค่ะ ผลของรังสี x-ray ต่อทารกในครรภ์นั้นมักจะเกิดมากที่สุดในช่วงไตรมาศแรก คือในช่วงที่เซลล์ของทารกมีจำนวนน้อย และกำลังจะจะพัฒนาเป็นอวัยวะ หากได้รับรังสี x-ray มากเกินไปในช่วงดังกล่าว อาจทำให้มีความผิดปกติของระบบกระดูก ปัญญาอ่อน ทารกเติบโตช้าในครรภ์ หรือทำให้เกิดการแท้งบุตรได้ จึงควรระวังการสัมผัสรังสี x-ray ในช่วงเวลาดังกล่าว และแจ้งแพทย์ให้ทราบทุกครั้งที่ไปตรวจด้วยปัญหาใดๆ ว่ากำลังตั้งครรภ์แต่หากเป็นการเอ็กซเรย์เพียงแค่ครั้งเดียว โอกาสที่จะทำให้บุตรพิการหรือมีความผิดปกติไปอย่างรุนแรงเลยนั้นยังมีได้น้อยค่ะ แนะนำว่าควรรีบไปฝากครรภ์ และแจ้งแพทย์ที่ดูแลให้ทราบ เพื่อทำการตรวจหาความผิดปกติใดๆก็ตามของทารกด้วยการอัลตราซาวน์ดูความสมบูรณ์ของทารกตั้งแต่เนิ่นๆ ในตอนนี้ทำใจให้สบาย ดูแลสุขภาพทั่วไปให้ดี รับประทานอาหารให้ครบถ้วน 5 หมู่